
                                                                        Nr.3.9.3/26/16
Par daudzdzīvokļu dzīvojamai mājai Jaunā iela 12, Limbažos, Limbažu novadā funkcionāli nepieciešamā zemes gabala pārskatīšanu un piespiedu dalītā īpašuma izbeigšanu 

Limbažu novada pašvaldības Dzīvojamo māju privatizācijas komisija (turpmāk – Komisija) ir izskatījusi SIA “NAMSAIMNIEKS”, reģistrācijas Nr. 46603000240, adrese: Ezeru iela 2, Limbaži, Limbažu novads, LV-4001, iesniegumu, kas saņemts Limbažu novada pašvaldībā 02.01.2025. un reģistrēts ar Nr. 4.8.4/25/35, “Par daudzdzīvokļu dzīvojamai mājai Jaunā ielā 12, Limbažos, Limbažu novadā, funkcionāli nepieciešamā zemes gabala noteikšanu un piespiedu dalītā īpašuma izbeigšanu”. 

Izvērtējot Limbažu novada pašvaldības Komisijas rīcībā esošo informāciju, tiek konstatēts:

Iesniegumam pievienots:

1. Daudzdzīvokļu dzīvojamās mājas Jaunā ielā 12, Limbažos, Limbažu novadā, dzīvokļu īpašnieku 30.12.2024. aptaujas protokols, kurā noteikts, ka dzīvokļu īpašnieki (26 no 36 dzīvokļu īpašniekiem balso par, 1 nepiekrītu) pilnvaro pārstāvi SIA “NAMSAIMNIEKS” veikt darbības, kas saistītas ar zemes atsavināšanas tiesību izmantošanas procesa īstenošanu no pašreizējiem zemes īpašniekiem (ar kadastra apzīmējumiem 66010060014 un 66010060064).
2. Kartes skata izdruka.
Komisija, izvērtējot tās rīcībā esošo informāciju, ņemot vērā Piespiedu dalītā īpašuma privatizētajās daudzdzīvokļu mājās izbeigšanas likumu, Limbažu novada domes 2023.gada 24.augusta saistošos noteikumus Nr.14 “Dzīvojamai mājai funkcionāli nepieciešamā zemes gabala pārskatīšanas kārtība”, 1995.gada 21.jūnija likuma “Par valsts un pašvaldību dzīvojamo māju privatizāciju” 85.pantu, secina, ka daudzdzīvokļu dzīvojamās mājas Jaunā ielā 12, Limbažos, Limbažu novadā, dzīvokļu īpašniekiem ir atsavināšanas tiesība uz atsavināmo zemi. Atsavināšanas tiesību izmantošanai nav nepieciešama zemesgabala īpašnieka piekrišana.

Pamatojoties uz Komisijas, secinājumu, Piespiedu dalītā īpašuma privatizētajās daudzdzīvokļu mājās izbeigšanas likumu, Limbažu novada domes 2023.gada 24.augusta saistošiem noteikumiem Nr.14 “Dzīvojamai mājai funkcionāli nepieciešamā zemes gabala pārskatīšanas kārtība, Likuma “Par valsts un pašvaldību dzīvojamo māju privatizāciju 85.pantu, Komisija, atklāti balsojot: par – 5, pret – nav, atturas – nav,  NOLEMJ:
1. Apstiprināt dzīvojamās mājas Jaunā ielā 12, Limbažos, Limbažu novadā, ar apbūves kadastra apzīmējumu 66010060014002, funkcionāli nepieciešamā zemes gabala (turpmāk - FNZG) platību 2194.00 m2, kas atrodas uz divām zemes vienībām, t.sk. ar kadastra apzīmējumu 66010060014 1444.00 m2 un 66010060064  750.00 m2, un FNZG robežas (plāns pielikumā).

2. Komisijas lēmumu publicēt Limbažu novada mājas lapā.

3. Komisijas lēmumu nosūtīt zemes īpašniekiem un iesniedzējam.

4. Komisijas lēmumu iesniegt Limbažu novada pašvaldības domē apstiprināšanai pēc tam, kad tas kļuvis neapstrīdēts.

5. Limbažu novada pašvaldības Dzīvojamo māju privatizācijas komisijas lēmumu viena mēneša laikā no tā spēkā stāšanās brīža var iesniegt pārskatīšanai Limbažu novada pašvaldības domē, Rīgas ielā 16, Limbažos, LV-4001.

Dzīvojamo māju

privatizācijas komisijas priekšsēdētājs



    L.Gerķis

Dzīvojamai mājai Jaunā iela 12 funkcionāli nepieciešamā zemes gabala platība 2194 m2    

(1444 m2 no ZV ar KA 66010060014; 750 m2 no ZV ar KA 66010060064).

Kopējā dzīvojamai mājai Rīgas iela 22 A funkcionāli nepieciešamā zemes gabala platība 4231 m2 (762 m2 no ZV ar KA 66010060064), zemes vienība ar kadastra apzīmējumu 66010060065 3469 m2 platībā  pieder Rīgas iela 22A dzīvokļu īpašniekiem.
